[OPDATERET] Nintendo Switch 2 lanceres i juni

Under et event i dag, har Nintendo endelig fastsat en officiel lanceringsdato for Switch 2, som lyder den 5. juni Den japanske spil-gigant har desuden også afsløret nogle detaljer om hardwaren.

Forbedret hardware og ny funktionalitet

Sammenlignet med den tidligere model har Nintendo Switch 2 fået flere væsentlige opgraderinger:

En 7,9 tommer skærm med Full HD (1080p) opløsning og en opdateringshastighed på 120hz.

Mulighed for at tilslutte en dock, hvor spil kan afvikles i op til 4K opløsning ved 60hz.

Markant mere lagerplads med 256 GB som standard, kontra 32 GB på Switch. Lagerpladsen kan desuden udvides med en ny type microSD Express hukommelseskort.

Nye magnetiske Joy-Con 2 controllere, der også kan fungere som en mus i kompatible spil.

De nye controllere kan bla. bruges som en mus i understøttede spil.

Bagudkompatibilitet og kommende spil

Nintendo afslørede allerede for et stykke tid siden, at Switch 2 vil blive bagudkompatibel med Switch spil.

Langt de fleste Switch spil (både fysiske og digitale) vil kunne spilles på Switch 2. Derudover vil nogle Switch spil endda få en opgradering, med f.eks. bedre grafik og nyt/forbedret gameplay.

Switch 2 lanceres desuden sammen med Mario Kart World, som bla byder på:

Første open world spil i Mario Kart-serien.

Innovativt gameplay, der gør det muligt at ændre vejr og tid på dagen, som påvirker gameplay.

Mulighed for 24 spillere at deltage i det samme ræs.

[OPDATERET] Danske priser klar

Nintendo er klar med danske priser på Switch 2, som lyder på 4.249 kroner. Et bundle med Mario Kart World kan fås til 4.749 kroner. Konsollen kan forudbestilles nu hos forhandlere såsom Elgiganten, Power m.fl.

Læs også: Rygte: OnePlus 13 Mini er en kompakt flagskibstelefon

[OPDATERET] Nintendo Switch 2 lanceres i juni