Rygte: Nintendo Switch 2 præsenteres snart

Nintendo Switch 2 kan meget vel præsenteres inden længe, hvis det står til et nyt rygte.

Tidligere skrev vi om, at Switch 2 muligvis lanceres til foråret 2024, med en præsentation senere i år.

Læs mere om dette her: Rygte: Nintendo Switch 2 lanceres i starten af 2024

Nu spår en ny kilde, at introduktionen kunne finde sted allerede i slutningen af denne måned, under et Nintendo Direct event. Det er dog også muligt at Nintendo først fremviser konsollen i oktober måned. Derved sker det samme måned som den originale Switch blev præsenteret, nemlig oktober 2016.

Med en præsentation i september/oktober måned, vil konsollen angiveligt lande på markedet i marts eller april 2024.

Konsollen siges desuden at blive bagudkompatibel med de nuværende Switch-spil.

Nintendo holder dog fortsat kortene tæt til hånden, hvad angår en næste-generations Switch-konsol, så der er endnu ikke udmeldt en officiel dato.

Læs også: Sony Xperia 5 V er en kompakt flagskibstelefon

Rygte: Nintendo Switch 2 præsenteres snart