Nintendo Switch 2 er lækket på billede

Helt friske billeder af den kommende Nintendo Switch 2 konsol viser en ret stor enhed med en 8.4” skærm – sandsynligvis af OLED typen. Dette gør det væsentlig større end Switch, der har en 6,2″ tommer skærm, samt Switch OLED med sine 7″. Skærmopløsningen forventes også at stige fra 720p (HD) til 1080p (FHD), hvilket vil give et skarpere billede.

Designændringer og Joy-Cons

Nintendo Switch 2 fortsætter med at bruge samme type controllere, også kendt som de aftagelige Joy-Cons, men nu med et forbedret fastgørelsessystem. De nye Joy-Cons bliver også lidt større.

Konsollen har en USB-C port på bunden samt ventilationshuller på toppen, hvilket indikerer at der er tale om et aktivt kølesystem (ligesom på den nuværende model).
Konsollen drives sandsynligvis af en ny Nvidia Tegra T239-chip, som tyder på at være en betydelig opgradering, kontra den oprindelige Switch.

Docken til Switch 2 forventes at understøtte spil i op til 4K opløsning ved 30 fps, men der er endnu ingen billeder af den.

Billedet stammer fra @OnLeaks på X, der plejer at være ret præcis og pålidelig.

Just in case you still have doubts, yes, this is the #Nintendo #Switch2!

And today, based on the latest data, I have stunning 5K renders as well as the usual 360° video and dimensions of the #NintendoSwitch2 to share with you!

On behalf of @91mobiles https://t.co/Mx68JbGerV pic.twitter.com/4eYbC6X3bR
— Steve H.McFly (@OnLeaks) January 9, 2025

Lanceres inden længe

Nintendo har endnu ikke afsløret en officiel lanceringsdato for Nintendo Switch 2 og holder fortsat kortene tæt til kroppen. De har dog bekræftet at der er en ny konsol på vej inden for de næste tre måneder.

Se en 360 graders video herunder, der fremviser Switch 2.

Læs også: Samsung lancerer Galaxy S25-serien den 22 januar

Nintendo Switch 2 er lækket på billede