Nintendo introducerer Switch 2

Så blev det endelig officielt. Efter længere tids spekulationer og rygter, har Nintendo endelig løftet sløret for efterfølgeren til Switch, nemlig Switch 2.

I en cirka 2 minutters lang video bliver konsollen vist frem, hvilket bekræfter nogle informationer. Skærmen bliver bla. større, og de nye Joy-Cons har fået en opdateret form for bedre ergonomi. Derudover viser videoen en ny kickstand, der ser mere robust ud end den originale.

En anden nyhed er det opdaterede dock-design, der nu har afrundede hjørner. Traileren gav også os et kort kig på, hvad der ligner Mario Kart 9.

Bagudkompatibel med Switch

Som Nintendo også tidligere har aflsøret, så er Switch 2 bagudkompatibel med Switch-spil. Det vil sige at du kan spille alle dine gamle spil (både digitalt og fysisk) på Switch 2 når den udkommer.

Flere detaljer kommer senere

Vi får dog ikke rigtigt noget konkret at vide om selve hardwaren og kommende spil (udover et ny Mario Kart. Nintendo oplyser dog, at vi får meget mere at vide, under et event den 4. april.

Præcis hvornår Nintendo Switch 2 lanceres er fortsat uklart, men mon ikke den lander hen på foråret eller tidligt på sommeren.

Læs også: Samsung Galaxy S25: Her er alle detaljerne

Nintendo introducerer Switch 2